- Dagligvareprisene vil fortsette å øke fremover

Bransjeorganisasjonen Virke Handel er ikke overrasket over knallsterk prisvekst på matvarer. Hverken bøndene eller kjedene vil ta på seg «skylden».

RÅVARER: Fagdirektør Thomas Angell i Virke mener høyere råvarekostnader det siste året er blant årsakene til at priveksten på dagligvarer steg 3,1 prosent fra juni til juli. Vis mer byoutline Jan Petter Lynau

Publisert: Oppdatert: 12. august 2014 06:12 , Publisert: 11. august 2014 18:15

- Det lå i kortene at dette ville komme, sier Thomas Angell, direktør for Virke Handel, som organiserer dagligvarekjedene i hovedorganisasjonen, til E24.

Mandag kom inflasjonstall som viste at den månedlige prisveksten på dagligvarer var på 3,1 prosent i juli. Det er den høyeste juli-veksten på dagligvarer siden 1982.

Prisveksten på matvarer er ifølge SSB også den viktigste driveren bak at de norske inflasjonstallene steg kraftig da julistatistikken ble lagt frem i dag tidlig.



Angell trekker frem tre årsaker til den høye matvare-prisveksten:

Jordbruksoppgjøret

Lønnsoppgjøret

Økte råvarepriser

- Gjennom lang tid har næringsmiddelindustriens priser økt kraftig, og mer enn prisene i dagligvarehandelen. Før eller siden må dette slå ut i butikkene. Det ser ut til at det er dette som skjer nå, sier han.

Les også - Kan bare glemme rentekutt

Han viser til at matprisene det siste året har økt med 3,4 prosent, mens industriens priser i samme periode har økt med 4,8 prosent.

- Dette er noe som på sikt veltes over på handelen, på kundene, sier Angell.

Og Angell forbereder Ola og Kari Nordmann på at prisveksten på mat vil fortsette.

Men han tror det vil skje i et lavere tempo.

- Det er en relativt sterk prisvekst på leverandørsiden, så vi vil se en økning fremover. Men uten de sammenfallende kreftene som kom nå, sier han.

Christian Anton Smedshaug i Agri Analyse mener bøndene går fri når det gjelder prishoppet og at landbruksoppgjøret ikke forklarer veksten. Fagsjef for varehandel Odd Gisholt ved Handelshøyskolen BI er uenig, og mener det dyre landbruksoppgjøret og liten konkurranse har vært prisdrivende.

Les også - Vi er bekymret for konkurransen i dagligvaremarkedet

- 200 millioner lavere



Per Skorge, generalsekretær i Norges Bondelag mener bøndene ikke skal ha skylden for prisveksten.

BONDELAGET: Generalsekretær Per Skorge. Vis mer

- Prisveksten knyttet til jordbruket var rundt 200 millioner kroner lavere i år enn året før, det skulle altså ha gitt en motsatt effekt – altså gitt lavere prisvekst, sier han til E24.

- Det er ingen enkeltprodukter vi har som kan forklare den kraftige prisveksten. Vårt inntrykk er at det SSB skriver, om at frukt og grønt og mineralvann og brus har steget mye, tegner et riktig bilde, sier Skorge.



Ica: Tjener ikke mer



Kommunikasjonsrådgiver Lise Mette Kjellberg i Ica Norge trekker frem jordbruksoppgjøret og økte råvarepriser på flere viktige varer som årsaken til prisøkningen.

- Det har blant annet vært en stor prisøkning på kakao, som finnes i mange produkter. Det gir utslag i prisen, sier hun.

- Så prisøkningen øker ikke marginene deres?

- Nei, dette kommer av at vi får økte innkjøpspriser, og da må prisene justeres, sier hun, og viser til at konkurransen i dagligvaremarkedet om å være billigst, er knallhard.

Rema sier at deres tall ikke gjenspeiler prisveksten som SSB melder om.

- Noe som tyder på at det er andre kjeder som har hatt en høyere prisvekst enn Rema 1000. Rema1000 skal alltid ha de laveste prisene i Norge, og vi møter hver eneste priskonkurranse lokalt, sier kommunikasjonsdirektør Mette Fossum Beyer i Rema 1000 og legger til:

- Vi vet at vi har høyere prisavstand til våre konkurrenter nå enn vi hadde ved starten av året.

- Prisene er riktige



- Det har jo vært en lønns- og kostnadsøkning i Norge som vi mener ikke har blitt tilstrekkelig reflektert i matvareprisene. Kostnadene har økt og det blir nå reflektert i prisene, sier Ellen Flø Skagen, informasjonssjef i Nortura, til E24.

Skagen ønsker ikke å spå om matvareprisene fremover, men mener det har vært et behov for å justere matvareprisene i større grad i forhold til den lønnsveksten vi har hatt i landet og må regne med at de generelle kostnadene også vil slå ut i matvareprisene.

- Jeg synes ikke vi skal legge skylden på økte priser på noen her, det er positivt at hele verdikjeden er bærekraftig - det koster å produsere mat i Norge, sier Skagen.



Les også Kronen styrker seg etter uventet inflasjonshopp

Konkurransetilsynet: Importvern til besvær



KONKURRANSEDIREKTØR: Christine B. Meyer. Vis mer byoutline Hallgeir Vågenes

Konkurransetilsynet mener importvernet, som er laget for å beskytte varer som produseres i Norge, kan ha bidra til de forhøyede matvareprisene - fordi det fører til for svak konkurranse i det norske markedet.

- Vi har vært og bekymret for hvordan importvernet påvirker konkurransen i dagligvaremarkedet, sa konkurransedirektør Christine Meyer til E24 tidligere mandag.

Bekymringen går ut over at importvernet gjør at det ikke er mulig å få kjøpt billige utenlandske varer.

- Importvernet fører at det blir få leverandørbedrifter. Det fører igjen til at det blir vanskelig for nye kjeder å etablere seg i Norge, sa Meyer.

Men det er ikke nødvendigvis bare bøndene som tjener på dette.

Ifølge Meyer finnes det undersøkelser som viser at foredlingsbedrifter som for eksempel Orkla som tjener på den svake konkurransen.

Les også:

Norsk inflasjon stigerKontorplass til lærerne vil koste 14 milliarder kronerKronen styrker seg etter uventet inflasjonshopp